
  102                                                        DR 30.11.2017                                                    

 
Pada tahun 2014, bilangan kes yang ditadbir pada tahun tersebut hanyalah 

sebanyak 141 kes, pada tahun 2015 bilangan kes ditadbir mencecah angka 307 
manakala pada tahun 2016, bilangan kes ditadbir sebanyak 620. Pada tahun 2017 
bilangan kes ditadbir mencecah angka 818 setakat 28 November 2017. 

 Walau bagaimanapun, angka-angka ini akan berubah mengambil kira bilangan 
kes pada suku keempat tahun 2017. Ini menunjukkan peningkatan yang amat 
memberangsang dalam tempoh 4 tahun sahaja dari segi bilangan kes yang ditadbir oleh 
KLRCA. 

 Tuan Wong Chen [Kelana Jaya]:    Penjelasan Yang Berhormat Menteri,  kalau 
boleh. 

 Dato’ Sri Azalina Dato’ Othman Said: Biar saya habis jawab, kemudian saya 
akan jawab kepada soalan Yang Berhormat. 

 Tuan Wong Chen [Kelana Jaya]: Tidak, tidak, ini related to the issue tentang 
prestasi. Ya, boleh ya. Terima kasih.  

Terima kasih Tuan Yang di-Pertua. Kalau kita baca 2014- 100 kes, naik tiap-tiap 
kali berkali ganda. Maknanya nama KLRCA ini efektif, kenapa hendak tukar. It makes no 
sense at all.  If you are telling me, 2014 ada 100 kes, lepas itu jatuh ke 60 kes. Kita boleh 
faham. Ini meningkat ke 800 kes. Jadi saya rasa dalam isu ini, bila kita tukar nama, 
jenama, kita cari logo baru, ada orang akan dapat kontrak, mesti punya. Somebody has 
a contract to do all these new advertising, new brochure, rebranding. Siapa yang dapat 
projek ini dan berapa besarkah projek rebranding ini? Tidak masuk akallah jawapan 
daripada Yang Berhormat Menteri.  

 Dato’ Sri Azalina Dato’ Othman Said: Yang Berhormat Kelana Jaya, kenalah 
bagi peluang saya jawab. Saya  jawab tengah jalan Yang Berhormat Kelana Jaya hendak 
tanya saya soalan lagi. Sabarlah Yang Berhormat Kelana Jaya. Kalau hendak tuduh pun, 
tuduhlah bertempat. Sebenarnya pindaan ini niat baik. Belum apa-apa Yang Berhormat 
sudah tuduh ada bajet untuk tukar nama, branding. Saya rasa tidak boleh lah Yang 
Berhormat.  Biarlah saya jawab, saya terang dulu.  

Rasional di sebalik pertukaran nama. Pertukaran nama ini adalah sebagai asas 
untuk menjadikan KLRCA sebagai hab global penyelesaian pertikaian alternatif. KLRCA 
yang dahulunya dikenali sebagai Regional Centre for Arbitration Kuala Lumpur telah 
ditukar nama kepada Kuala Lumpur Regional Centre for Arbitration pada tahun 2010 
sebagai satu langkah penjenamaan.  

 Kini dengan peningkatan prestasi semenjak 2010, penjenamaan semula harus 
dilakukan agar KLRCA ini dapat bersaing dengan lain-lain institut di Rantau Asia dengan 
lebih mantap. Apa yang saya hendak cakapkan juga di sini bahawa kalau kita tengok 
kedudukan KLRCA di negara ASEAN, kedua selepas Singapura dan kemudian kalau kita 
tengok daripada kenapa nama ini dipilih kerana Asia International Arbitration Centre 
(Malaysia) adalah untuk menjadikan Malaysia sebagai pusat timbang tara utama di Asia. 
Sebab kalau kita mewujudkan nama yang disebut sebagai Kuala Lumpur Regional 
Centre, bila ia mahu mewujudkan pendekatan penjenamaan semula dan 
memperkasakan Kuala Lumpur Regional Centre tersebut, nampak agak lebih kecil. Jadi 
harapan dengan nama Asian International Arbitration Centre (Malaysia) adalah untuk 
menjadikan Malaysia sebagai Pusat Timbang Tara utama di Asia.  

 Yang Berhormat juga tanya tentang, apakah keberhasilan atau outcome yang 
dijangka hasil daripada langkah-langkah penjenamaan ini.  

■1850 

Lanjutan daripada pelbagai inisiatif ekonomi seperti the Belt and Road Initiative 
dan ASEAN Economic Community (AEC), Malaysia kini berada di kedudukan yang 
strategik di antara pasaran AEC yang bernilai USD2.6 trilion dan pelaburan dari negara 
China sebanyak USD5 trilion terhadap negara-negara di bawah naungan Belt and Road. 
Bagi merealisasikan ekspektasi harapan pelaburan asing, Malaysia harus menonjolkan 
dirinya dan menjadikan KLRCA sebagai satu destinasi yang menarik daripada segala 
pertelingkahan yang akan berbangkit daripada inisiatif ekonomi di atas. 

 

 

 

 



Pada tahun 2014, bilangan kes yang ditadbir pada tahun tersebut hanyalah. sebanyak 141 kes, pada tahun 2015 bilangan kes ditadbir mencecah angka 307 manakala pada tahun 2016, bilangan kes ditadbir sebanyak 620. Pada tahun 2017 bilangan kes ditadbir mencecah angka 818 setakat 28 November 2017. Walau bagaimanapun, angka-angka ini akan berubah mengambil kira bilangan kes pada suku keempat tahun 2017. Ini menunjukkan peningkatan yang amat memberangsang dalam tempoh 4 tahun sahaja dari segi bilangan kes yang ditadbir oleh KLRCA. Tuan Wong Chen [Kelana Jaya]: Penjelasan Yang Berhormat Menteri, kalau boleh. Dato' Sri Azalina Dato' Othman Said: Biar saya habis jawab, kemudian saya akan jawab kepada soalan Yang Berhormat. Tuan Wong Chen [Kelana Jaya]: Tidak, tidak, ini related to the issue tentang prestasi. Ya, boleh ya. Terima kasih. Terima kasih Tuan Yang di-Pertua. Kalau kita baca 2014- 100 kes, naik tiap-tiap kali berkali ganda. Maknanya nama KLRCA ini efektif, kenapa hendak tukar. It makes no sense at all. If you are telling me, 2014 ada 100 kes, lepas itu jatuh ke 60 kes. Kita boleh faham. Ini meningkat ke 800 kes. Jadi saya rasa dalam isu ini, bila kita tukar nama, jenama, kita cari logo baru, ada orang akan dapat kontrak, mesti punya. Somebody has a contract to do all these new advertising, new brochure, rebranding. Siapa yang dapat projek ini dan berapa besarkah projek rebranding ini? Tidak masuk akallah jawapan daripada Yang Berhormat Menteri. Dato' Sri Azalina Dato' Othman Said: Yang Berhormat Kelana Jaya, kenalah bagi peluang saya jawab. Saya jawab tengah jalan Yang Berhormat Kelana Jaya hendak tanya saya soalan lagi. Sabarlah Yang Berhormat Kelana Jaya. Kalau hendak tuduh pun, tuduhlah bertempat. Sebenarnya pindaan ini niat baik. Belum apa-apa Yang Berhormat sudah tuduh ada bajet untuk tukar nama, branding. Saya rasa tidak boleh lah Yang Berhormat. Biarlah saya jawab, saya terang dulu. Rasional di sebalik pertukaran nama. Pertukaran nama ini adalah sebagai asas untuk menjadikan KLRCA sebagai hab global penyelesaian pertikaian alternatif. KLRCA yang dahulunya dikenali sebagai Regional Centre for Arbitration Kuala Lumpur telah ditukar nama kepada Kuala Lumpur Regional Centre for Arbitration pada tahun 2010 sebagai satu langkah penjenamaan. Kini dengan peningkatan prestasi semenjak 2010, penjenamaan semula harus dilakukan agar KLRCA ini dapat bersaing dengan lain-lain institut di Rantau Asia dengan lebih mantap. Apa yang saya hendak cakapkan juga di sini bahawa kalau kita tengok kedudukan KLRCA di negara ASEAN, kedua selepas Singapura dan kemudian kalau kita tengok daripada kenapa nama ini dipilih kerana Asia International Arbitration Centre (Malaysia) adalah untuk menjadikan Malaysia sebagai pusat timbang tara utama di Asia. Sebab kalau kita mewujudkan nama yang disebut sebagai Kuala Lumpur Regional Centre, bila ia mahu mewujudkan pendekatan penjenamaan semula dan memperkasakan Kuala Lumpur Regional Centre tersebut, nampak agak lebih kecil. Jadi harapan dengan nama Asian International Arbitration Centre (Malaysia) adalah untuk menjadikan Malaysia sebagai Pusat Timbang Tara utama di Asia. Yang Berhormat juga tanya tentang, apakah keberhasilan atau outcome yang dijangka hasil daripada langkah-langkah penjenamaan ini. #1850. Lanjutan daripada pelbagai inisiatif ekonomi seperti the Belt and Road Initiative dan ASEAN Economic Community (AEC), Malaysia kini berada di kedudukan yang strategik di antara pasaran AEC yang bernilai USD2.6 trilion dan pelaburan dari negara China sebanyak USD5 trilion terhadap negara-negara di bawah naungan Belt and Road. Bagi merealisasikan ekspektasi harapan pelaburan asing, Malaysia harus menonjolkan dirinya dan menjadikan KLRCA sebagai satu destinasi yang menarik daripada segala pertelingkahan yang akan berbangkit daripada inisiatif ekonomi di atas.